— Я наўрад ці патлумачу, чаму. Але з юрыдычнага пункту гледжання гэта магчыма, бо справа па падзеях 19 снежня не спыненая, не выйшлі яшчэ тэрміны прыцягнення да крымінальнай адказнасці паводле артыкула 293 (масавыя беспарадкі). Па Алесю Міхалевічу, напрыклад, справа прыпыненая, а не спыненая. Таму ў вузка юрыдычным сэнсе гэта магчыма.А з палітычнага пункту гледжання каментаваць усё гэта цяжка. Мне здаецца, гэта абсалютна ірацыянальны крок з боку ўладаў — садзіць чалавека за краты па падзеях амаль ужо 6-гадовай даўніны, якім была тады дадзеная прынцыповая ацэнка з боку міжнароднай супольнасці і ў тым ліку Еўрасаюзу, з-за чаго ў прынцыпе ў свой час былі ўведзеныя санкцыі. Мне сумна, што нам кажуць, што гэтая старонка перагорнутая, мы пачынаем адносіны з Еўрасюзам з нуля, а выходзіць, што за абаяльнай усмешкай спадарыні Купчыной насамрэч нічога не стаіць.Мы адказна будзем вызнаваць яго палітвязнем, бо пазіцыя беларускіх праваабаронцаў у ацэнцы тых падзей 19 снежня не мяняецца. Мы лічым, што гэта не былі масавыя беспарадкі. Таму мы ў хуткім часе будзем прымаць адпаведную заяву.